আপাতত খবর পাওয়া গিয়েছে, দক্ষিণ ২৪ পরগনার বেশ কয়েকটি অঞ্চলে ই-মনোনয়ন জমা দেওয়া বিরোধী দলের প্রার্থীদের উপর চাপ সৃষ্টি করা হচ্ছে। এর মধ্যে রয়েছে মুখ্যমন্ত্রী মমতা বন্দ্যোপাধ্যায়ের ভাইপো অভিষেকের লোকসভা কেন্দ্র ডায়মন্ড হারবারও। এলাকার বজবজ-২ ব্লকে পঞ্চায়েতে ই-মনোনয়ন জমা পড়েছে ১৭টি, পঞ্চায়েত সমিতিতে ৩টি এবং জেলা পরিষদে ১টি। সিপিএমের দাবি, ওই এলাকায় ‘উন্নয়ন বাহিনী’ এ-মনোনয়ন দাখিলকারীদের উপর চাপ সৃষ্টি করছে। উল্লেখ্য, গত ৯ মে এই এলাকায় ই-মনোনয়ন জমা দেওয়া পাঁচ প্রার্থীকে অপহরণের অভিযোগও উঠেছিল।